Legal Document

Category: 24

Text:
105. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 5030 της 9 Ιαν./26 Μαρτ. 1980 (ΦΕΚ Β΄ 307) (Διόρθ. Σφαλμ. στο ΦΕΚ Β΄ 391 της 19  Απρ. 1980). Περί καθορισμού όρων τοποθετήσεως και λειτουργίας συσκευής αυτομάτου καταγραφής ταχύτητος και άλλων στοιχείων πορείας εις ωρισμένας κατηγορίας αυτοκινήτων οχημάτων. Έχοντες υπ’ όψει: 1.Τας διατάξεις της παρ. 9 του αρθρ. 20 του ΚΟΚ του κυρωθέντος δια του Νόμ. 614/1977 «περί κυρώσεως του Κώδικος Οδικής Κυκλοφορίας». 2.Τον κανονισμόν αριθ. 1463/1970 του Συμβουλίου της ΕΟΚ. 3.Το έγγραφον του Υπουργείου Συντονισμού αριθ. 2618/2548/10.11.1976. 4.Την απόφασιν του Σ.τ.Ε., αριθ. 2216/1979 δια της οποίας ηκυρώθησαν αι διατάξεις του κεφ. Δ (εγκατάσταση της συσκευής στο όχημα) της αποφάσεως του Υπουργού Συγκοινωνιών, αριθ. ΣΤ.26940/20.10.1977 «περί όρων τοποθετήσεως και λειτουργίας συσκευής αυτομάτου καταγραφής ταχύτητος και άλλων στοιχείων πορείας σε ορισμένες κατηγορίες αυτοκινήτων οχημάτων» ΦΕΚ 1099/Β/4.11.1977. Αποβλέποντες δε εις την εις ενιαίον κείμενον ενοποίησιν των διατάξεων αι οποίαι αφορούν εις τους ταχογράφους, αποφασίζομεν: Ορισμοί Αρθρ.1.-Δια την εφαρμογήν των διατάξεων της παρούσης νοείται ως φορτηγόν αυτοκίνητον και το ρυμουλκόν αυτοκίνητον, το αρθρωτόν όχημα ως και ο συρμός. Κατηγορίαι αυτοκινήτων επί των οποίων  είναι υποχρεωτική η τοποθέτησις ταχογράφων. Άρθρ.10.-1.Οι ιδιοκτήται αυτοκινήτων, τα οποία πρέπει, συμφώνως προς τα προβλεπόμενα εις τα άρθρ. 2 και 3 της παρούσης να είναι εφοδιασμένα με ταχογράφους, έχουν την υποχρέωσιν: α)Να μεριμνούν δια την έγκαιρον τοποθέτησιν και δια την καλήν λειτουργίαν των συσκευών καταγραφής των στοιχείων πορείας (ταχογράφων), αι οποίαι είναι εγκατεστημέναι εις τα αυτοκίνητα αυτών. Σελ. 262,9618 Τεύχος 757-Σελ.114 β)Να μεριμνούν δια την χρησιμοποίησιν υπό των οδηγών, καθ’ εκάστην, αντιστοίχου φύλλου καταγραφής και να ελέγχουν δια την ορθή τοποθέτησιν του φύλλου και την συμπλήρωσιν επ’ αυτού των προβλεπομένων ενδείξεων (ονοματεπώνυμον, ημερομηνία, τόπος ξεκινήματος, αριθμός κυκλοφορίας του οχήματος, ένδειξις του χιλιομετρητού κατά την έναρξιν του πρώτου δρομολογίου της ημέρας). Εάν υπάρχει συνοδηγός, συμπληρώνονται και τα στοιχεία αυτού εις το φύλλον καταγραφής. Κατά την αφαίρεσιν του φύλλου καταγραφής πρέπει να ελέγχουν εάν έχει σημειωθεί επ’ αυτού υπό του οδηγού η ένδειξις του χιλιομετρητού εις το τέλος του τελευταίου δρομολογίου. Αι αυτογραφικαί συσκευαί πρέπει να ευρίσκονται εις λειτουργίαν καθ’ ολόκληρον το εικοσιτετράωρον άνευ διακοπής, εκτός αν το όχημα δεν χρησιμοποιείται. γ)Να μεριμνούν δια τον εφοδιασμόν των οδηγών με δίσκους ή ταινίες αι οποίαι να αντιστοιχούν εις τας ημέρας του ταξειδίου των και επί πλέον με μίαν τουλάχιστο ταινίαν ή τρεις δίσκους ως εφεδρεία. Τα φύλλα καταγραφής τα οποία χρησιμοποιούνται πρέπει να είναι εγκεκριμένα και κατάλληλα δια την συσκευήν η οποία είναι εγκατεστημένη εις το όχημα. Τούτο εξακριβώνεται εκ των τυπογραφημένων ενδείξεων αι οποίαι υπάρχουν επ’ αυτών. δ)Να μεριμνούν δια την φύλαξιν των φύλλων καταγραφής (δίσκων ή ταινιών) τα οποία εχρησιμοποιήθησαν δια έν έτος τουλάχιστον και ιδιαίτερα δια κάθε όχημα. Τα φύλλα ταύτα πρέπει να φυλάσσονται μετ’ επιμέλειας και διατηρούνται καθαρά, τίθενται δε υπ’ όψιν των αρμοδίων κρατικών οργάνων όταν τούτο ζητείται. Εκ των ανωτέρω φύλλων, εκείνα τα οποία αντιστοιχούν εις τας 15 αμέσως προηγουμένας ημέρας, πρέπει να φυλάσσονται εις το όχημα, να διατηρούνται καθαρά υπ’ ευθύνη των οδηγών αυτών και να επιδεικνύονται εις τα αρμόδια δια τον έλεγχον, κρατικά όργανα όταν τούτο τους ζητείται. 21.Ε.ι.105 Κώδικας Οδικής Κυκλοφορίας 2.Οι οδηγοί των ανωτέρω κατηγοριών αυτοκινήτων, είναι υποχρεωμένοι: α)Να μην αναλαμβάνουν την οδήγησιν οχήματος εφ’ όσον δεν είναι εφοδιασμένον δια ταχογράφου ή δεν έχει τοποθετηθεί εις αυτό νέος δίσκος ή ταινία. β)Να μεριμνούν δια την ορθήν τοποθέτησιν του καταγραφικού φύλλου της συσκευής και να βεβαιώνονται συνεχώς ότι η συσκευή λειτουργεί (οι καταγραφές πρέπει να αρχίζουν από την αρχή της περιόδου και να είναι συνεχείς). γ)Να εξακριβώνουν ότι τα φύλλα καταγραφής τα οποία χορηγήθηκαν εις τούτους είναι εγκεκριμένα για τον τύπον της συσκευής η οποία ευρίσκεται εις το όχημα. δ)Να συμπληρώνουν εις τα φύλλα καταγραφής τας προβλεπομένας ενδείξεις προ της ενάρξεως του πρώτου και αμέσως μετά την εκτέλεσιν του τελευταίου δρομολογίου, όπως ορίζεται εις την περίπτ. β΄ της προηγουμένης παραγράφου. ε)Να μη επεμβαίνουν στας μολυβδοσφραγίδας της συσκευής ούτε εις την λειτουργίαν αυτής και να μη ανοίγουν την συσκευήν κατά την διάρκειαν της λειτουργίας αυτής. στ)Να θέτουν τους μεταγωγείς της συσκευής εις την κατάλληλον θέσιν (οδήγησις, λοιπές εργασίες, ανάπαυσις) ώστε να γίνονται αι σχετικαί καταγραφαί εις τας αντιστοίχους θέσεις των φύλλων. ζ)Να αιτούν από το αστυνομικό όργανο βεβαίωσιν εις την περίπτωσιν ελέγχου, δια τον τύπον και τον χρόνον διεξαγωγής του ελέγχου και να έχουν μεθ’ εαυτών ανταλλακτικόν φύλλον καταγραφής (δίσκο ή ταινία) δια την τοποθέτησίν του εις την συσκευήν εις περίπτωσιν κατασχέσεως του ευρισκομένου εντός της συσκευής. η)Να μεριμνούν δια την ταχείαν επισκευήν της συσκευής, εις περίπτωσιν οποιασδήποτε βλάβης και ν’ αναφέρουν το γεγονός εις την πλησιεστέραν αστυνομικήν αρχήν. Η αστυνομική αρχή εις περίπτωσιν δηλώσεως βλάβης χορηγεί σχετικόν σημείωμα δια του οποίου επιτρέπεται η κυκλοφορία του οχήματος με μη λειτουργούντα ταχογράφον δια 5 ημέρας από την χορήγησιν του σημειώματος. θ)Κατά το χρονικόν διάστημα κατά το οποίον δεν λειτουργεί η συσκευή να σημειώνουν εις το φύλλον καταγραφής ή εις φύλλον το οποίο προσαρτάται εις το φύλλον καταγραφής, κάθε πληροφορίαν δια τας διαδρομάς αι οποίαι διηνύθησαν και τας αντιστοίχους χρονικάς περιόδους της κινήσεως του οχήματος ως και των διακοπών. ι)Να έχουν μεθ’ εαυτών και να διατηρούν μετ’ επιμελείας την θεωρημένην βεβαίωσιν ελέγχουν του ταχογράφου η οποία εχορηγήθη υπό της αρμοδίας υπηρεσίας συγκοινωνιών του Υπουργείου Συγκοινωνιών. ια)Να μην θίγουν την συσκευήν εις περίπτωσιν ατυχήματος, προ του χρόνου παραλαβής υπό των αστυνομικών οργάνων του δίσκου ή της ταινίας δια φύλαξιν ή έλεγχον. ιβ)Το αναφερόμενο στο ανωτέρω εδάφιο (η) σχετικό σημείωμα θα αποκόπτεται από διπλότυπα μπλοκ αριθμημένων υπηρεσιακών σημειωμάτων, τα οποία θα είναι θεωρημένα, από την αστυνομική Αρχή της έδρας του οχήματος. Με τα μπλοκ αυτά θα πρέπει να εφοδιασθούν τα υπόψη οχήματα μέσα σε προθεσμία 30 ημερών από της δημοσίευσης της παρούσας. Η αστυνομική Αρχή θα συμπληρώνει το διπλότυπο μπλοκ των υπηρεσιακών σημειωμάτων, που θα προσκομίζει ο οδηγός και θα αφαιρεί το ένα αντίτυπο το οποίο θα τίθεται στο αρχείο της. Ο οδηγός του οχήματος θα έχει στη διάθεσή του το θεωρημένο στέλεχος του μπλοκ, το οποίο θα επιδεικνύει κατά τη διενέργεια έλεγχου. Το ανωτέρω Υπηρεσιακό σημείωμα θα έχει ως εξής: ………………………... Νο ………… ……………………….. ...................................... (τίτλος Αστυνομικής Υπηρεσίας) ΥΠΗΡΕΣΙΑΚΟ ΣΗΜΕΙΩΜΑ Ο …………………………. του……………….. κάτοικος ……………………………. Α.Δ.Τ ………..οδηγός του με αριθμό κυκλοφορίας ……………… αυτοκινήτου, προσήλθε σήμερα και ώρα …………. στην Υπηρεσία μας και εδήλωσε ότι η συσκευή αυτομάτου καταγραφής ταχύτητας και άλλων στοιχείων πορείας (ταχογράφος) του παραπάνω οχήματος έχει πάθει βλάβη. Ύστερα από αυτό και σύμφωνα με τα εδάφια (η) και (ιβ) της παρ. 2 του άρθρ. 10 της 5030/80 (ΦΕΚ 307/Β/26-3-80) κανονιστικής απόφασης, όπως αυτή συμπληρώθηκε με την 35165/2658/94 (ΦΕΚ …………..) όμοια, χορηγείται το παρόν σημείωμα, με το οποίο επιτρέπεται η κυκλοφορία του οχήματος με μη λειτουργούντα ταχογράφο, για 5 ημέρες από σήμερα. ………………199     (ημερομηνία) Ο ΟΔΗΓΟΣ          Ο ΑΞ/ΚΟΣ ΥΠΗΡΕΣΙΑΣ  (Υπογραφή)                   (Τ.Σ. Υπογραφή) Το εδάφ. ιβ προστέθηκε από την 35165/2658/19 Δεκ. 1994/17 Ιαν. 1995 (ΦΕΚΒ-23) απόφαση Υπ. Μεταφορών και Επικοινωνιών. «Τα ανωτέρω διπλότυπα μπλοκ θα τυπώνονται  με  μέριμνα    των   ενδιαφερομένων  ή   των  Σωμα(Αντί για τη σελ. 262,9619) Σελ. 262,9619(α) Τεύχος 1265-Σελ.97 Κώδικας Οδικής Κυκλοφορίας 21.Ε.ι.105 τείων αυτών και εφόσον πρόκειται για αυτοκίνητα Δημόσιου Φορέα, από την αρμόδια Δ/νση αυτού». Η μέσα σε « » τελευταία πρόταση προστέθηκε από την παρ. 1 της 11350/861/5-23 Μαΐου 1995 (ΦΕΚ-Β-451) απόφαση Υπ. Μεταφορών και Επικοινωνιών. 3.Εάν οι ιδιοκτήται των οχημάτων είναι ταυτοχρόνως και οδηγοί αυτών, υπέχουν απάσας τας υποχρεώσεις αι οποίαι περιγράφονται εις τας παρ. 1 και 2 του παρόντος άρθρου. Εις περίπτωσιν επισκευής ή αντικαταστάσεως ταχογράφου, είτε λόγω βλάβης, είτε δι’ άλλην αιτίαν, το όχημα πρέπει να προσκομίζεται εις την αρμόδιαν υπηρεσίαν συγκοινωνιών δι’ έλεγχον. Δια τον κατά το προηγούμενον εδάφιον έλεγχον απαιτείται όπως προσκομισθεί εις την υπηρεσίαν η συμφώνως προς τα διαλαμβανόμενα εις το άρθρ. 7 της παρούσης βεβαίωσις του εξουσιοδοτημένου ειδικού τεχνίτου. Εις τας περιπτώσεις αυτάς θεωρείται από την υπηρεσία η νέα βεβαίωσις, συμφώνως προς τα καθοριζόμενα εις το άρθρ. 8 της παρούσης, η δε παλαιά κρατείται και τίθεται εις τον φάκελλον του αυτοκινήτου. Κυρώσεις ΄Αρθρ.11.-Αι αρμόδιαι αστυνομικαί άρχαί πρέπει να ελέγχουν συστηματικά τα αυτοκίνητα τα οποία, σύμφωνα με την παρούσα απόφασιν πρέπει να φέρουν ταχογράφους και να μηνύουν τους παραβάτες δια την επιβολήν εις αυτούς των προβλεπομένων από τις παρ. 10 και 11 του άρθρ. 20 του ΚΟΚ (Νόμ. 614/77) κυρώσεων. Μεταβατικαί διατάξεις Άρθρ.12.-«1.Δια τα αυτοκίνητα επί των οποίων επιβάλλεται η τοποθέτησις συσκευής αυτομάτου καταγραφής της ταχύτητος (ταχογράφος) βάσει των άρθρ. 2 και 3 της παρούσης και είναι τοποθετημένη τοιαύτη συσκευή (ταχογράφος) βάσει των διατάξεων της αποφάσεως του Υπουργού Συγκοινωνιών αριθ. ΣΤ/33502/20.12.76 «περί των όρων τοποθετήσεως και λειτουργίας συσκευών αυτομάτου καταγραφής ταχύτητος και λοιπών στοιχείων πορείας επί κατηγοριών τινών αυτοκινήτων οχημάτων» (ΦΕΚ 1943/Β/76) εφ’ όσον αύτη δεν πληροί τους όρους της παρούσης καθίσταται υποχρεωτική η αντικατάστασις αυτής δι’ ετέρας τοιαύτης πληρούσης τους όρους ταύτης. Η τοποθέτησις αύτη δέον να συντελεσθή ως κάτωθι: Σελ. 262,9620(α) Τεύχος 1265-Σελ.98 α)Μέχρι της 31.12.81 δι’ άπαντα τα αυτοκίνητα τα εκτελούντα διεθνείς μεταφοράς. β)Μέχρι της 31.12.83 δι’ αυτοκίνητα εκτελούντα εθνικάς μεταφοράς. 2.Δια τους μη συμμορφωμένους προ τας διατάξεις του παρόντος άρθρου, επιβάλλονται αι υπό του προηγουμένου άρθρου προβλεπόμεναι κυρώσεις». Το άρθρο 12 αντικαταστάθηκε ως άνω από το άρθρο μόνο της 10175/81/20-31 Μαρτ. 1981 (ΦΕΚ Β΄ 185) αποφ. Υπ. Συγκοινωνιών. Καταργούμεναι διατάξεις Άρθρ.13.-Καταργούνται: α)Η απόφασις του Υπουργού Συγκοινωνιών, αριθ. ΣΤ/15336/1978 «περί τροποποιήσεως της υπ’ αριθ. ΣΤ/26940/77 αποφάσεως περί ταχογράφων» ΦΕΚ 494/Β/26.5.78 και β)Η απόφασις του Υπουργού Συγκοινωνιών αριθ. ΣΤ/26940/20.10.1977 «περί όρων τοποθετήσεως και λειτουργίας συσκευής αυτομάτου καταγραφής ταχύτητος και άλλων στοιχείων πορείας σε ορισμένες κατηγορίες αυτοκινήτων οχημάτων» ΦΕΚ 1099/Β/4.11.1977. 21.Ε.ι.105 Κώδικας Οδικής Κυκλοφορίας Αρθρ.2.-Επιβάλλεται εις τους κυρίους και κατόχους ή νομείς και κατόχους των πάσης κατηγορίας και χρήσεως λεωφορείων και φορτηγών αυτοκινήτων των τιθεμένων εις κυκλοφορίαν το πρώτον εις την Ελλάδα, η υποχρέωσις της τοποθετήσεως συσκευής αυτομάτου καταγραφής της ταχύτητος και άλλων στοιχείων πορείας του οχήματος (ταχογράφων), κατά τα ειδικώτερον εις τας επομένας διατάξεις οριζόμενα. Αυτοκίνητα εξαιρούμενα της  τοποθετήσεως ταχογράφων. Άρθρ.3.-Των διατάξεων του προηγουμένου άρθρου εξαιρούνται: α)Τα αστικού τύπου λεωφορεία αυτοκίνητα. β)Τα φορτηγά αυτοκίνητα των οποίων το μέγιστον επιτρεπόμενον βάρος (μικτόν) αυτών το οποίο αναγράφεται εις την άδειαν κυκλοφορίας δεν υπερβαίνει τα 3.500 χιλιόγραμμα. γ)Τα λεωφορεία και φορτηγά αυτοκίνητα τα οποία κυκλοφορούν αποκλειστικά εις κλειστάς γεωγραφικάς περιοχάς (νήσους), οι οποίες δεν συνδέονται με την Ηπειρωτικήν Ελλάδα ή με άλλα νησιά με οχηματαγωγά πλοία, το δε οδικό τους δίκτυο, είτε λόγω καταστάσεως του οδοστρώματος είτε λόγω γεωμετρικών στοιχείων, δεν επιτρέπει ανάπτυξιν ταχύτητος μεγαλυτέρας των 60 χιλιομέτρων ανά ώραν, εις οποιοδήποτε τμήμα του. Το τελευταίο πρέπει να προκύπτει από έκθεσιν του αρμοδίου νομομηχανικού. δ)Τα φορτηγά αυτοκίνητα τα οποία χρησιμοποιούνται δια την συγκέντρωσιν των απορριμμάτων ως και τα υδροφόρα (καταβρεκτήρες), εφ’ όσον ανήκουν κατά κυριότητα εις δήμους ή κοινότητας. ε)Τα φορτηγά αυτοκίνητα τα οποία κυκλοφορούν αποκλειστικώς και μόνον εντός ιδιωτικών χώρων. στ)Τα αυτοκίνητα όλων των κατηγοριών, των οποίων η κυκλοφορία περιορίζεται αποκλειστικώς και μόνον εντός των χώρων αεροδρομίων. ζ)Τα λεωφορεία ή φορτηγά αυτοκίνητα τα οποία εκτελούν συγκοινωνίαν εις αγόνους γραμμάς, εφ’ όσον το οδικό δίκτυο εις το οποίο κινούνται, είτε λόγω καταστάσεως του οδοστρώματος, είτε λόγω γεωμετρικών στοιχείων, δεν επιτρέπει την ανάπτυξιν ταχύτητος μεγαλύτερης από 60 χιλιόμετρα ανά ώραν, εις οποιοδήποτε τμήμα του.Το τελευταίο πρέπει να προκύπτει από έκθεση του αρμοδίου νομομηχανικού.  «η)Τα αυτοκίνητα οχήματα των ενόπλων δυνάμεων και των σωμάτων ασφαλείας». Η περίπτ. η προστέθηκε από το άρθρο μόνο της 6328/346/28-29 Μαΐου 1985 (ΦΕΚ Β΄ 330) απόφ. Υπ. Συγκοινωνιών. Τόπος συσκευής Άρθρ.4.-Η καταγραφική συσκευή πρέπει να είναι κατασκευασμένη σύμφωνα με όλους τους όρους του υπ’ αριθ. 1463/1970 κανονισμού του Συμβουλίου της ΕΟΚ και να έχει εγκριθεί, από την αρμόδια αρχή, ενός Κράτους μέλους της Κοινότητος. Η ύπαρξις εγκρίσεως δια κάθε τύπο συσκευής γνωστοποιείται δι’ εγκυκλίου της αρμόδιας Διευθύνσεως του Υπουργείου Συγκοινωνιών εις όλας τας περιφερειακάς υπηρεσίας αυτού, κατόπιν υποβολής υπό των ενδιαφερομένων του σχετικού πιστοποιητικού εγκρίσεως, όπως ειδικώτερα καθορίζεται κατωτέρω.Οι περιφερειακές υπηρεσίες του Υπουργείου Συγκοινωνιών πρέπει να εξακριβώνουν αν, δια τον τύπον της καταγραφικής συσκευής η οποία τοποθετήθηκε εις το όχημα, υπάρχει σχετική εγκύκλιος.Δια την έκδοσιν της εγκυκλίου αυτής οι αντιπρόσωποι των κατασκευαστικών οίκων εις την Ελλάδα ή οι έμποροι-εισαγωγείς καινουργών ή μεταχειρισμένων συσκευών πρέπει να υποβάλλουν σχετική αίτηση στην αρμόδια διεύθυνση του Υπουργείου Συγκοινωνιών ως και: (Αντί για τη σελ.262,9615) Σελ.262,9615(α) Τεύχος Η83-Σελ.129 Κώδικας Οδικής Κυκλοφορίας 21.Ε.ι.105 α)Επίσημο κατάλογο του εργοστασίου κατασκευής, εις τον οποίο να περιγράφεται με λεπτομέρειες η συγκρότησις και η λειτουργία της συσκευής. β)Το προβλεπόμενο από τον κανονισμό της ΕΟΚ πιστοποιητικό, και γ)Πρόσφατη βεβαίωση της αρχής του κράτουςμέλους της ΕΟΚ η οποία εξέδωσεν το πιστοποιητικόν από την οποία να προκύπτη ότι η σχετική έγκρισις δεν έχει ανακληθή. Φύλλα καταγραφής Άρθρ.5.-Τα φύλλα καταγραφής (δίσκοι και ταινίες) τα οποία θα χρησιμοποιούνται εις τας καταγραφικάς συσκευάς πρέπει να πληρούν άπαντας τους όρους του κανονισμού υπ’ αριθ. 1463/70 του Συμβουλίου της ΕΟΚ και να έχουν εγκριθεί υπό ενός Κράτους μέλους της Κοινότητος.Η ύπαρξη εγκρίσεως δια κάθε τύπο φύλλου γνωστοποιείται εις τας αρμοδίας υπηρεσίας δι’ εγκυκλίου της αρμοδίας διευθύνσεως του Υπουργείου Συγκοινωνιών. Δια την έκδοσιν της εγκυκλίου πρέπει να υποβάλλεται εις την αρμοδίαν διεύθυνσιν του Υπουργείου υπό των ενδιαφερομένων, σχετική αίτηση, το αντίστοιχο πιστοποιητικόν εγκρίσεως της ΕΟΚ, πρόσφατη βεβαίωση δια τη μη ανάκλησιν της εγκρίσεως ως και επαρκής αριθμός φύλλων (100 τουλάχιστον) δια την αποστολήν τους ως υποδειγμάτων εις τας περιφερειακάς υπηρεσίας του Υπουργείου Συγκοινωνιών. Εγκατάστασις της συσκευής Άρθρ.6.-Η εγκατάστασις της συσκευής εις το όχημα πρέπει να γίνεται από ειδικευμένους εις το αντικείμενον αυτό τεχνίτες. Προσωρινώς μέχρι ν’ αντιμετωπισθεί το θέμα της χορηγήσεως ειδικών πτυχίων εις τεχνίτας εγκαταστάσεως, επισκευής και ελέγχου ταχογράφων, η εγκατάστασις θα γίνεται από επαγγελματίες τεχνίτες ταχογράφων οι οποίοι ασκούν το επάγγελμα τούτο, τούτου αποδεικνυομένου εκ βεβαιώσεως της αρμοδίας οικονομικής εφορίας και υπευθύνου δηλώσεως σύμφωνα με τις διατάξεις του Ν.Δ. 105/69, υπό του τεχνίτου εγκαταστάτου. Δια την εγκατάστασιν της συσκευής πρέπει, υπ’ ευθύνη του εγκαταστάτου, να χρησιμοποιείται το κατάλληλον σύστημα προσαρμογής της συσκευής προς την σταθεράν του οχήματος, ώστε να εξασφαλίζεται η ορθότητα των ενδείξεων και των καταγραφών. Εις τας περιπτώσεις οχημάτων με 2 ή περισσοτέρας σχέσεις μεταδόσεως εις τον κινητήριον άξονα θα πρέπει να προστίθεται εις το κύκλωμα κατάλληλος μεταγωγέας, ή να γίνεται λήψις κινήσεως δια τον μηχανισμόν της καταγραφικής  Σελ. 262,9616(α) Τεύχος Η83-Σελ.130 συσκευής από σημείο τέτοιο ώστε να παρέχη και να καταγράφη η συσκευή εις κάθε περίπτωση τις ορθές ενδείξεις. Η εγκατάστασις της συσκευής εις το όχημα πρέπει να γίνεται εις θέσιν κατάλληλον ώστε οι ενδείξεις αυτής να είναι ευχερώς ορατές από την θέσιν του οδηγού του οχήματος. Έλεγχος. Εγκατάστασις και  σφράγισις της συσκευής. Άρθρ.7.-1.Μετά την εγκατάστασιν της συσκευής εις το όχημα πρέπει να διενεργείται έλεγχος της καλής λειτουργίας της από τον τεχνίτην ο οποίος εγκατέστησεν και να χορηγήται σχετική βεβαίωσις εις 2 αντίτυπα. Από τον έλεγχο αυτόν πρέπει να διαπιστώνεται η καλή λειτουργία όλων των μηχανισμών της συσκευής και να προσδιορίζονται τα σφάλματα εις τας ενδείξεις και τας καταγραφάς επί του φύλλου. Τα ανώτατα επιτρεπόμενα όρια σφαλμάτων της συσκευής, μετά την εγκατάστασίν της εις το όχημα είναι: α)  2% δια την απόστασιν η οποία διανύεται. β)  4 χιλιόμετρα ανά ώραν δια την ταχύτητα. γ)  2 πρώτα λεπτά το 24ωρο ή 10 πρώτα λεπτά την εβδομάδα δια τον χρόνον. 2.Η μέτρησις των σφαλμάτων πρέπει να γίνεται με τις ακόλουθες συνθήκες: α)Το όχημα να είναι κενό, με επιβάτη μόνον τον οδηγόν. β)Οι πιέσεις των ελαστικών να είναι οι προβλεπόμενες από τον κατασκευαστή του οχήματος. γ)Η φθορά των επισώτρων να είναι μέσα εις τα επιτρεπόμενα, από τις ισχύουσες διατάξεις, όρια. δ)Το όχημα κατά την διάρκεια της δοκιμής να κινείται αυτοδύναμα, (με τον κινητήρα του) εις ευθύγραμμον οδόν με ομαλή επιφάνεια και με ταχύτητα 50  5 χιλιόμετρα ανά ώραν. Ο έλεγχος επιτρέπεται να γίνεται και επί μηχανήματος ελέγχου το οποίον φέρει σύστημα κυλίνδρων πάνω στους οποίους εδράζονται οι τροχοί του αυτοκινήτου. 3.Η χορηγούμενη βεβαίωσις του τεχνίτου, ο οποίος εγκατέστησεν την συσκευήν πρέπει απαραιτήτως να φέρη την υπογραφήν και την σφραγίδα του και να περιλαμβάνη τα εξής στοιχεία: α)Το ονοματεπώνυμον, το όνομα πατρός και την ταχυδρομικήν διεύθυνσίν του, όπως επίσης και τον αριθμόν του δελτίου της αστυνομικής ταυτότητός του. 21.Ε.ι.105 Κώδικας Οδικής Κυκλοφορίας β)Το εργοστάσιον κατασκευής, τον τύπον και τον αριθμόν της συσκευής την οποίαν εγκατέστησεν ως και την σταθεράν της συσκευής (στροφές ανά χιλιόμετρον). γ)Τα στοιχεία του οχήματος εις το οποίον εγκαταστάθηκε η συσκευή. Ήτοι:Το εργοστάσιον κατασκευής, ο τύπος και ο αριθμός του πλαισίου, ο τύπος και αι διαστάσεις των ελαστικών επισώτρων όπως και η πραγματική (ενεργός) περιφέρεια των επισώτρων (ήτοι το διανυθέν από κάθε έναν από τους κινητηρίους τροχούς διάστημα, εις μίαν πλήρη περιστροφήν τους) κατά την δοκιμήν. δ)Τον χαρακτηριστικόν συντελεστήν του οχήματος, με ακρίβειαν τριών τουλάχιστον ψηφίων (στροφές δια κάθε χιλιόμετρον εις την έξοδον του μηχανισμού από τον οποίον λαμβάνει κίνησιν ο ταχογράφος). ε)Η ημερομηνία κατά την οποίαν έγινεν ο έλεγχος και ότι οι αποκλίσεις των ενδείξεων κατά τον έλεγχον δεν υπερέβησαν τα ανωτέρω αναφερόμενα, ως επιτρεπόμενα όρια. 4.Μετά τον έλεγχο, σύμφωνα με τ’ ανωτέρω, η συσκευή πρέπει να σφραγίζεται από τον τεχνίτην. Δια το ότι έλαβεν χώραν η σφράγισις ως επίσης και δια τας θέσεις των μολυβδοσφραγίδων, πρέπει να γίνεται μνεία εις την βεβαίωσιν η οποία χορηγείται. Σφράγισις γίνεται εις τα εξής τουλάχιστον σημεία: α)Εις τα δύο όρια της διατάξεως συνδέσεως της καταγραφικής συσκευής με το όχημα. β)Εις την θέσιν συνδέσεως του προσαρμοστού εις το κύκλωμα. γ)Εις τις συνδέσεις του μεταγωγέα, αν χρησιμοποιείται μεταγωγέας (οχήματα με 2 ή περισσότερες σχέσεις μεταδόσεως εις τον κινητήριον άξονα). δ)Εις τα συνδετικά στοιχεία της πλάκας η οποία καλύπτει τον μηχανισμόν της συσκευής. Έλεγχος υπό των περιφερειακών  υπηρεσιών συγκοινωνιών. Άρθρ.8.-Ο τρόπος, η έκτασις και η διαδικασία του ελέγχου των καταγραφικών συσκευών υπό των περιφερειακών υπηρεσιών του Υπουργείου Συγκοινωνιών καθορισθήσεται δι’ εγκυκλίου διαταγής μετά την έναρξιν εφαρμογής του προβλεπομένου υπό του ΚΟΚ περιοδικού τεχνικού ελέγχου απάντων των αυτοκινήτων τα οποία κυκλοφορούν εις την Ελλάδα. Προς το παρόν ο έλεγχος των καταγραφικών συσκευών υπό των περιφερειακών υπηρεσιών συγκοινωνιών, συνίσταται εις την διαπίστωσιν: α)Της υπάρξεως εγκατεστημένου ταχογράφου εις τα οχήματα δια τα οποία υπάρχει υποχρέωσις βάσει της παρούσης αποφάσεως. β)Ότι δια τον τύπον του εγκατεστημένου εις το όχημα ταχογράφου υπάρχει εγκύκλιος της αρμοδίας διευθύνσεως του Υπουργείου Συγκοινωνιών δια της οποίας να γνωστοποιήται εις τας υπηρεσίας ότι ο τύπος αυτός έχει εγκριθεί από Κράτος-μέλος της ΕΟΚ. γ)Ότι η βεβαίωσις του τεχνίτου ο οποίος ενήργησε τον έλεγχον, περιλαμβάνει άπαντα τα στοιχεία τα οποία προβλέπονται εις το άρθρ. 7 της παρούσης. δ)Ότι υφίστανται άπασαι αι μολυβδοσφραγίδες αι οποίαι αναφέρονται εις την βεβαίωσιν του τεχνίτου. Μετά τον έλεγχον εις το έν αντίτυπον της βεβαιώσεως του τεχνίτου σημειούται υπό του υπαλλήλου του Υπουργείου Συγκοινωνιών ο οποίος ενήργησε τον έλεγχον η ένδειξις:«Εγένετο ο έλεγχος ο οποίος προβλέπεται υπό του άρθρ. 8 της αποφάσεως του Υπουργού Συγκοινωνιών, αριθ. 5030/1980. Δεν διεπιστώθη ουδεμία παράλειψις». Κάτωθι της ενδείξεως ταύτης τίθεται η ημερομηνία και η υπογραφή του υπαλλήλου ο οποίος διενήργησε τον έλεγχον. Το αντίτυπον τούτο φυλάσσεται εις τον φάκελλον του αυτοκινήτου. Το δεύτερον αντίτυπον της βεβαιώσεως, θεωρημένον από την υπηρεσίαν, παραδίδεται εις τον κάτοχον του αυτοκινήτου, ο οδηγών δε το όχημα υποχρεούται να επιδεικνύει τούτο εις τα αρμόδια δια τον έλεγχον κρατικά όργανα. Έλεγχος υπό των αστυνομικών αρχών Άρθρ.9.-Ο έλεγχος των ταχογράφων υπό των αστυνομικών αρχών διενεργείται κατά την διέλευσιν των οχημάτων δια των σταθμών διοδίων και δια των φυλακίων ζυγίσεως (γεφυροπλάστιγγες), καθώς και εις οποιοδήποτε σημείον των οδών, όταν κρίνεται τούτο σκόπιμον. Κατά τον έλεγχο, αν διαπιστούται παράβασις, τα αστυνομικά όργανα δύναται να κατάσχουν το φύλλον καταγραφής του ταχογράφου. Εις την περίπτωσιν ταύτην ο οδηγών το όχημα υποχρεούται όπως τοποθετήση νέο φύλλον. Εις τους οδηγούς των οχημάτων τα οποία ελέγχονται χορηγείται υπό των αστυνομικών οργάνων σημείωμα δια την απαλλαγήν των εκ της ευθύνης ανοίγματος της συσκευής. Αν ο δίσκος ή η ταινία κατάσχεται, τούτο αναφέρεται εις το χορηγούμενον σημείωμα. Ο έλεγχος ο οποίος διενεργείται υπό των αστυνομικών αρχών αποβλέπει, αρχικά, εις την εξακρίβωσιν της υπάρξεως και λειτουργίας του ταχογράφου και εις την διαπίστωσιν τυχόν υπερβάσεως του ανωτάτου επιτρεπομένου ορίου ταχύτητος και του ωραρίου εργασίας του οδηγού. Εκτός τούτου επιβάλλεται η διενέργεια ελέγχου προς διαπίστωσιν και των κατωτέρω: α)Εάν ο ωρολογιακός μηχανισμός του ταχογράφου έχει τεθεί εις λειτουργίαν (κούρδισμα του ρολογιού) και εάν ελειτούργει συνεχώς ο ταχογράφος. (Εάν ελειτούργει συνεχώς ο ταχογράφος οι εγγραφές πρέπει να είναι συνεχείς χωρίς διακοπές). β)Εάν κατά το άνοιγμα του ταχογράφου πραγματοποιείται κοπή ή άλλης μορφής σήμανσις εις το φύλλον καταγραφής. (Μετά τη σελ. 262,9616) Σελ. 262,9617 Τεύχος 757-Σελ.113 Κώδικας Οδικής Κυκλοφορίας 21.Ε.ι.105 γ)Εάν έχει τοποθετηθή ορθώς το φύλλον καταγραφής εντός  του οργάνου  (η κοπή ή σήμανσις αυτού πρέπει να γίνεται εις το σημείον το οποίον αντιστοιχεί εις την ώραν κατά την οποίαν διενεργείται ο έλεγχος). δ)Εάν έχουν συμπληρωθή, όπου προβλέπεται εις το φύλλον καταγραφής, οι αντίστοιχες ενδείξεις (ονοματεπώνυμο οδηγού, αριθμός κυκλοφορίας του οχήματος, τόπος ξεκινήματος, ημερομηνία, ένδειξις χιλιομετρητού κατά το ξεκίνημα). ε)Εάν η έναρξις καταγραφής της ταχύτητας γίνεται εκ της γραμμής η οποία αντιστοιχεί εις μηδενικήν ταχύτητα. στ)Εάν αι διαστάσεις των ελαστικών συμφωνούν με τα στοιχεία τα οποία αναγράφονται εις το πιστοποιητικόν ελέγχου του ταχογράφου. ζ)Εάν έχουν παραβιασθεί αι μολυβδοσφραγίδες. η)Εάν ο οδηγός έχει μεθ’ εαυτού εφεδρικόν φύλλον καταγραφής, ως και το πιστοιποιητικόν ελέγχου του ταχογράφου. θ)Εάν το ανώτατον όριον της κλίμακος μετρήσεως της ταχύτητας, το οποίο σημειώνεται εις το φύλλον καταγραφής, συμφωνεί με το αντίστοιχον όριον της πλάκας του ταχογράφου και γενικώς εάν το φύλλον καταγραφής το οποίο χρησιμοποιείται είναι κατάλληλον δια τον τύπον της συσκευής. Εις περίπτωσιν ατυχήματος αι αστυνομικαί αρχαί προβαίνουν εις την κατάσχεσιν του φύλλου καταγραφής του ταχογράφου (μετά από έλεγχον των εγγράφων πάνω σ’ αυτό). Εις περίπτωσιν ελλείψεως φύλλου καταγραφής ή μη λειτουργίας της συσκευής ή παραβάσεώς της συντάσσεται σχετική έκθεσις. Υποχρεώσεις ιδιοκτητών και  οδηγών αυτοκινήτων.